Document ID: 32007D0555

РЕШЕНИЕ НА КОМИСИЯТА
от 1 август 2007 година
за изменение на допълнение Б към приложение ХII към Акта за присъединяване от 2003 г. по отношение на някои предприятия в сектора на месото в Полша
(нотифицирано под номер C(2007) 3614)
(Текст от значение за ЕИП)
(2007/555/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално приложение ХII, глава 6, раздел Б, подраздел I, точка 1, буква д) от него,
като има предвид, че:
(1)
На Полша бяха дадени преходни срокове за някои предприятия, изброени в допълнение Б към приложение ХII към Акта за присъединяване от 2003 г.
(2)
Допълнение Б към приложение ХII към Акта за присъединяване от 2003 г. бе изменено с решения 2004/458/ЕО (1), 2004/471/ЕО (2), 2004/474/ЕО (3), 2005/271/ЕО (4), 2005/591/ЕО (5), 2005/854/ЕО (6), 2006/14/ЕО (7), 2006/196/ЕО (8), 2006/404/ЕО (9), 2006/555/ЕО (10), 2006/935/ЕО (11), 2007/202/ЕО (12) и 2007/443/ЕО (13) на Комисията.
(3)
Съгласно официална декларация, направена от компетентния орган в Полша, някои предприятия от сектора на месото са приключили процеса на своята модернизация и понастоящем изцяло са в съответствие със законодателството на Общността. Някои предприятия са преустановили дейностите, за които са били получили преходен период. Поради това тези предприятия следва да бъдат заличени от списъка на предприятията в преходен период.
(4)
В настоящия списък остават само предприятия от сектора на месото. За тях датата на съответствие следва да бъде актуализирана в съответствие с напредъка, постигнат в процеса на модернизация.
(5)
Допълнение Б към приложение XII към Акта за присъединяване от 2003 г. следва да бъде съответно изменено. С оглед на повече яснота същото следва да бъде заменено.
(6)
Постоянният комитет по хранителната верига и здравето на животните е информиран за мерките, предвидени в настоящото решение,
ПРИЕ НАСТОЯЩОТО РЕШЕНИЕ:
Член 1
Допълнение Б към приложение XII към Акта за присъединяване от 2003 г. се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 1 август 2007 година.

Labels: 0
18
15
17